CELEX: 62015TN0394
Language: lt
Date: 2015-07-17 00:00:00
Title: Byla T-394/15: 2015 m. liepos 17 d. pareikštas ieškinys byloje KPN/Komisija

14.9.2015   
            
            
               LT
            
            
               Europos Sąjungos oficialusis leidinys
            
            
               C 302/67
            
         2015 m. liepos 17 d. pareikštas ieškinys byloje KPN/Komisija
   
   (Byla T-394/15)
   (2015/C 302/83)
   Proceso kalba: anglų
   
      Šalys
   
   
      Ieškovė: KPN BV (Haga, Nyderlandai), atstovaujama advokatų J. de Pree ir C. van der Hoeven
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti 2014 m. spalio 10 d. Komisijos sprendimą C(2014) 7241 final, kuriuo koncentracija paskelbta suderinama su vidaus rinka ir EEE susitarimu (byla M.700 – Liberty Global/Zigo), ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė nurodo tris pagrindus.
   
               1.
            
            
               Pirmasis ieškinio pagrindas susijęs su Reglamento (EB) Nr. 139/2004 (1) 2 ir 8 straipsnių pažeidimu, nes Komisija padarė akivaizdžią klaidą, vertindama vertikalų koncentracijos poveikį vienos tematikos abonentinės televizijos sporto kanalų rinkai.
            
         
               2.
            
            
               Antrasis ieškinio pagrindas susijęs su SESV 296 straipsnio pažeidimu, nes Komisija nenurodė motyvų, kuriais remdamasi nevertino galimo vertikalaus antikonkurencinio poveikio vienos tematikos abonentinės televizijos sporto kanalų rinkai.
            
         
               3.
            
            
               Trečiasis ieškinio pagrindas susijęs su Reglamento (EB) Nr. 139/2004 2 ir 8 straipsnių pažeidimu, nes Komisija sprendime padarė akivaizdžią klaidą, vertindama J. C. Malone vaidmenį ir įtaką kitoms įmonėms, veikiančioms tose pačiose rinkose.
            
         
      (1)  2004 m. sausio 20 d. Tarybos reglamentas (EB) Nr. 139/2004 dėl koncentracijų tarp įmonių kontrolės (EB Susijungimų reglamentas) (OL L 24, 2004, p. 1; specialusis leidimas lietuvių k., 8 sk., 3 t., p. 40)